Store dele af Aalborg oplevede strømafbrydelser omkring klokken 15, fordi en transformatorstation eksploderede på Håndværkervej i Aalborg. AKE arbejder på at genetablere strømforsyningen. Den kan godt etableres udenom transformatoren, men det tager tid, da det skal gøres manuelt. Årsagen til eksplosionen er endnu uvis. -Der er tale om flere hundrede liter olie, som bliver brugt til køling, og når den så eksploderer sprøjter olien ud over det hele. Derfor er ilden og røgudviklingen så enorm, fortæller elforsyningschef Gunnar Hejlskov til TV2/Nord. Også fjernvarmeforsyningen i Aalborg er påvirket. Det betyder, at flere husholdninger er uden varmt vand.

Referat:
I følge Aalborg Kommunale Elforsyning (AKE) vil der være strømafbrydelser henover aftenen inden selskabet igen får styr på situationen. 